JohanHeinsen/ENO huggingface dataset:
Viborger Samler, 1840-04-25
Af "Lollands=Falsters St. T." sees, at Besidderen af Baroniet Guldborgland, Baron Rosenørn-Lehn, har oprettet en Forening om Hoveriets Ophævelse fra 1ste Mai d. A. med samtlige 40 hoveriepligtige Fæstebønder til Hovedgaarden Ourebygaard, mod Vederlag af 30 Rbd. for hver Gaard. Slagelse. Den 21de April om Morgenen omtrent Kl. 4 udbrød Jld i Snedkermester Petersens Baghuus paa Slotsgaden. Jlden blev opdaget itide og udbredte sig kun til Værkstedet, hvor endeel af Værktøiet brændte. Det skal imidlertid være assureret. – J forrige Uge var her i Omegnen tvende Jldsvaader: ved den ene forrige Søndag afbrændte en Gaard i Wedby, og ved den anden i Løverdags afbrændte et Huus paa Blæsinge Mark. (Sl. A.) Odense. Som Man erfarer, har ogsaa En af det her garnisonerende Dragonregiments Officierer, Lieutenant v. Dahl, erholdt kgl. Tilladelse til at reise til Algier og deeltage i det forestaaende franske Felttog mod Abdel Kader. (Hp. Av.)Hr. Pastor L. D. Hass i Medolden har nu i "Dagen" erklæret, at den fra Bierreherred omtalte Opfordring til "at understøtte de betrængte lutherske Christne i Preussen, er udgaaet fra ham og omsendt til hans nærmeste Venner blandt Geistlige og Lægfolk baade i Nørre og Sønder-Jylland. Dette skete ved Slutningen af sidste Sommer og ud paa Vinteren, hvorved Betydeligt indkom og afsendtes. Om Saadant skulde være ulovligt i Danmark, veed Hr. Pastoren ikke; men i al Fald hviler Ansvaret for det Passerede ene paa ham. J Aarhuus Avis læses følgende Annonce fra Pastor Kjer i Skjødstrup: "Da jeg ikke holder Bladet "Jyllandsposten", er jeg først ved Aarhuus Stiftsavis No. 61. kommen til Kundskab om en Beretning, der synes mig vedkommende, om en Præst og hans Forhold mod et sindsvagt Fruentimmer i S... Hvis denne Fremstilling havde været blot afvigende fra Sandhed, skulde jeg fortalt Sagens Sammenhæng, men da den forekommer mig graverende, har jeg den 17de April igjennem min Provst indgivet underdanigst Forespørgsel til det kongelige Danske Cancellie, om der maatte være Anledning til Referentens Saggivelse. J dette Fald skal Rettens eventuelle Dom, i modsat en sanddru Fortælling om det Passerede, blive offentliggjort.
Viborger Samler, 1840-04-25
Jfølge "Jyllpst." hedder det: at man allerede til 1ste Mai af Handelshuset Fiedler & Comp. venter en Dampskibsfart, etableret mellem Aarhuus og Kjøbenhavn, og at den agtes udført med et fransk Jerndampskib paa 70 Hestes Kraft.
Viborger Samler, 1840-04-25
Efterretninger og ledige geistlige Embeder. 1. Kørbye Sognekald i Sjællands Stift. 300 Rd. Kaldet har nu følgende Jndtægter: 1) Korntienden af Sognets 414 Tdr. 4 Skp. Hartkorn udgjør 200 Tdr. Rug, 210 Tdr. Byg, 40 Tdr. Havre. 2) Smaaredsel og Qvægtiende 60 Rbd. 3) Offer og Accidentser 120 Rbd. Præstegaarden, staaer for Hartkorn 17 Tdr. med 90 Tdr. Land. Til Kaldet hører et jordløst Huus i Kjærbye. Artilleriehest holdes. Enkepension svares. 2. Stauning Sognekald i Ribe Stift. 220 Rd. Kaldet har nu følgende Jndtægter: 1) Korntienden af Sognets 416 Tdr. 1 Skp. 2 Fdkr. 1 1/5 Alb. udgjør 56 Tdr. Rug og 56 Tdr. Byg. 2) Qvægtiende og Smaaredsel 12 Rbd., 18 Lpd. Smør, 8 Lpd. Ost, 29 Del Æg. 3) Offer og Accidentser 160 Rbd. Præstegaarden staaer for Hartkorn 19 Tdr. 1 Alb. En i Præstegaarden perpetueret Capital stor 180 Rbd. bliver at forrente. Nationalhest holdes. Enkepension svares.
Viborger Samler, 1840-04-25
Copulerede i Kjøbenhavn, den 11te April: Colonialadjutant hos Generalgouverneuren i Vestindien og constitueret Havnecapitain paa St. Croix, Hr. van Dockum, og Frøken L. Baudiz (Datter af Hofmarschal Kmherre v. Bauditz).J Horsens, den 24de: Hr. Kjøbmand Johan Gottfred Therkelsen og Jomfru Marie Steensen. - J Hemmet Kirke, den 2den April: Hr. Pastor Bruun og Jomfru Jacobine Wesenberg.
Viborger Samler, 1840-04-25
Kjøbenhavns Børs-Cours, den 21de April. Hamborg 2 M. - a vista 197. Species 200. Obligationer (uden Renter) 97 1/2 a 98. Nationalbank-Obligationer (af Laanet den 4de Februar 1820) 102 a 102 1/2 Rbd. r. S. Disconto 4 pCent Nationalbank-Actier 78 i rede Sølv. Ved Tallotteriets 1369de Trækning i Altona, den 21de April, udkom: No. 18. 44. 16. 65. 11.
Viborger Samler, 1840-04-25
Førstkommende Søndag den 26de April prædiker Hs. H. Hr. Stiftsprovst Ridder Schjødte i Domkirken og holder Confirmation. Naar Confirmations-Acten begynder, lukkes Kirkens Indgange, saaat Jngen under Handlingen indlades, imedens Enhver, der ønsker det, kan gaae ud. –J Søndresogns Kirke Hr. Pastor Ursin.
Viborger Samler, 1840-04-25
AVERTISSEMENTS. 1000 Rbd. ønskes i anstundende Termin tillaans imod Sikkerhed i Jordeiendom. Dette Blads Contoir anviser.
Viborger Samler, 1840-04-25
Paa Bladet Touristene, som udgives af Hr. Justitsraad Neckelmann i Randers, modtages Subscription hos Post fuldmægtig Hansen i Viborg. Abonnementsprisen er 1 Rbd. Qvartalet. Jubelgave til Femhundredeaarsdagen af Grev Geerts Fald, "Ridder Niels Ebbesen" Optrin fra Tronfølgetvisten i Danmark 1340, et Sørgespil af J. G. G. Briem, faaes for 4 Mk. hos Boghandler P. C. Kabell.
Viborger Samler, 1840-04-25
Varme Posteier faaes paa Søndag Formiddag hos P. Høyer. Spæde Kalve. til 7 a 8 Mk. Stkt., kjøbes af Slagter Mads Thisted, boende i lille St. Mikkelsgade i Viborg.
Viborger Samler, 1840-04-25
En Fisker, som selv kan forfærdige de nødvendige Redskaber, og tilfulde forstaaer Anvendelsen deraf i Søe og Aae, kan strax faae Tjeneste paa Gaarden "Osterkeilstrupi Gjødvad Sogn.
Viborger Samler, 1840-04-25
For en dulig Røgter og 2 a 3 Karle er Condition ledig paa Skovsgaard pr. Viborg.
Viborger Samler, 1840-04-25
Auctions-Placat. Onsdagen den 29de Dennes, Formiddagen Kl. 9, lader Kjøbmand Thjørring, formedelst Forandring af Bopæl, ved offentlig Auction bortsælge endeel Løsøre, bestaaende iblandt Andet af: Meubler, Kakkelovne, et complet Brændeviinstøi, Sengeklæder, en Boutikindretning. Auctionen afholdes i hans iboende Gaard i Adelgaden. Lysthavende indbydes. Skive, den 11te April 1840. Horn.
Viborger Samler, 1840-04-25
Placat. Tirsdagen den førstkommende 5te Mai, Formiddag Kl. 10, bliver paa Viborg Raadhuus foretaget Auction over det Dødsboerne efter Landmaaler Gjørups Enke og Tømmermester Poul Nielsen tilhørende Løsøre, bestaaende af Sengesteder, Sengeklæder, Lagener, Dækketøi, Meubler, Kobbertøi, Gangklæder m. m. Conditionerne erfares ved Auctionen. Viborg, den 23de April 1840. E. Selmer.
Viborger Samler, 1840-04-25
Placat. Torsdagen den førstkommende 7de Mai, Formiddag Kl. 10, bliver paa Viborg Raadhuus foretaget Auction over det Dødsboet efter Maren Nielsdatter, Enke efter Politiebetjent Holm, tilhørende Sted paa denne Byes Hjul torv. Conditionerne erfares ved Auctionen og ere forinden til Eftersyn her paa Comptoiret. Viborg, den 23de April 1810. E. Selmer.
Viborger Samler, 1840-04-27
No. 66.
Viborger Samler, 1840-04-27
Kongelig allerne privilegeret. 68 Aarg. Stifts-Tidende. No. Forsendes med Brevposten i Danmark og Hertugdømmerne. Sager HERTISSEMESSEMandagen den 27de April 1840. Denne Tidende redigeres af Adjunct Reiss og H. Wissing, og udgives 4 Gange ugentlig fra Sidstnævntes Officin.
Viborger Samler, 1840-04-27
Det er Regjeringens Rolle at gjøre Modstand, at modsætte sig Reformen, saalænge det er den muligt. Men der kommer en Tid, da Spørgsmaalet saaledes henriver Nationen, at det vorder farligt at modstaae længere. Nu vilde Regjeringen bekæmpe Reformen; men en Regjering kan i Anliggender af saadan Natur ikke binde sig i længere Tid end eet Aar. (Bevægelse.) – Altsaa, Opretholdelse af Septemberlovene, med Undtagelse af eet Punct; Udsættelse af Reformen: det er vort, det er Alles Program. Ja, det er en Fornødenhed for ethvert Cabinet, der endnu ikke har handlet. Man spørger os, til hvilket Parti ville J støtte Eder, Mine Herrer, De vide af Erfaring, hvad disse Parti stridigheder have at betyde." Thiers viste nu, hvor vanskeligt det var at forskaffe sig og beholde Majoriteten i det andet Kammer. Vel troede han ikke, at der gaves Deputerede, der vare tilsinds at styrte Landet i Fare; han antog kun, at der fandtes Mænd, der ved Chicaner vilde drive Regjeringsmændene til det yderste, og bringe disse til at staae paa en spændt Fod snart med et, snart med et andet Parti. "Tillad os, vedblev Taleren, "at anstille Forsøget, der hidtil ikke er lykkets for noget af de forrige Ministerier, paa en ny Maade. Det er min Overbeviisning, at det med Tiden vil lykkes os at forsone de forstandige og moderate Characterer i alle Partier. Frihed i Henseende til alle de Personer, der staae i Forbindelse med Regjeringen, – det er vort Program. Vi kunde have mere end een Fornærmelse at hevne; vi have ikke gjort det. Men enhver Agent, der ikke fatter og begriber sin Mission, kan ikke tjene Administrationen." (Bravo!) Taleren yttrede sig fordeelagtigt omden engelske Alliance; han trode, at man overdrev Englands Ærgjerrighed. Men naar Frankerigs Jnteresse fordrede det, da vilde Cabinettet, ikke binde sig til en Forbindelse, der var Frankerig skadelig. "Naar, saaledes endte Thiers sit Foredrag, naar visse Ærgjærrige i Begivenhedernes Løb skulde tvinge os til at ophæve de bestaaende Alliancer, da vilde Frankerig desuagtet ikke staae isoleret; thi Frankerigs Sværd er for mægtigt, og kaster en altfor stor Vægt i Vægtskaalen, til at man ikke skulde sætte Priis paa det.
Viborger Samler, 1840-04-27
Nyeste Postefterretninger. Stridighederne imellem England og Neapel.
Viborger Samler, 1840-04-27
Livorno, den 11te April. Den franske Gesandt skal hos den neapolitanske Regjering have nedlagt Protest til Fordeel for Opretholdelsen af de med franske Undersaatter afsluttede Contracter og Svovlhandelen. Skulde Regjeringen i Neapel vægre sig ved at opfylde Stipulationerne i Monopolet, vilde den franske Regjering erklære Neapel Krig og udstede Kaperbreve imod det neapolitanske Flag.
Viborger Samler, 1840-04-27
Reapel, den 7de April. Man svæver her i den største Uvished, og Jngen veed, hvorledes man har at forholde sig under saa betænkelige Omstændigheder, da Regjeringen ikke yttrer sig. Troppeforsendelserne til Sicilien vedvare, alle Forter og hele Kysten paa denne og paa hiin Side af Faro sættes i Forsvarstand, som om man havde det Værste at befrygte. Jforgaars ankom et engelsk Krigsdampskib med Depescher til den engelske Gesandt, som derefter har overrakt den neapolitanske Gesandt, en Note, der paa en eller anden Maade vil gjøre Ende paa Underhandlingerne.
Viborger Samler, 1840-04-27
Hamborg, den 24de April. Børsenhalles Londoner Correspondent melder, at man den 21de om Aftenen havde over Paris erholdt den vigtige Efterretning i London, at Kongen af Neapel, af Frygt for en Revolution i Sicilien, havde erklæret sig villig til at opfylde alle de engelske Fordringer. Den overordentlige neapolitanske Gesandt, Prinds Castelcicala, der i Paris havde ventet paa nye Jnstructioner, vilde den 21de April afreise derfra til London.
Viborger Samler, 1840-04-27
Frankerig. Paris, den 18de April. Capitole, der, som bekjendt, stedse meddeler meget nye, men kun sjeldent tilforladelige Efterretninger, melder: "Meget sørgelige Rygter have udbredt sig i Paris om den lille Expedition, Marschal Vale har foretaget til Scherschell. Man forsikkrer, at det slette Veirlig, forcerede Marscher og Arabernes Angreb have anrettet en langt større Ødelæggelse iblandt den lille Troppeafdeling, end det første Tilbagetog fra Constantine. Vi haabe, at Ministeriet, og isærdeleshed den kommende Tid, vil kunne gjendrive denne skjebnesvangre Meddelelse. Men Gangen i vore inden- og udenrigske Anliggender er saa besynderlig, at man maa være belavet paa Alt.
Viborger Samler, 1840-04-27
Østerrig. Wien, d. 16de April. Keiseren har atter faaet et ubetydeligt Sygdomsanfald, og maa holde Sengen i nogle Dage. – De nyeste Efterretninger fra Rusland om Perowskys Corps ere mindre sørgelige end de tidligere. Af de 10000 Kammeler skulle nu kun 1500 være omkomne, og Perowsky selv har vel fundet sig foranlediget til at vende tilbage til Orenburg, men hans Corps skal have besat Positionen ved Embafloden.
Viborger Samler, 1840-04-27
Orienten. Alexandria, den 27de Marts. Det nylig hertil ankomne engelske Krigsdampskib "Gorgon" bliver her paa Station, saaledes ogsaa en engelsk Corvette.
Viborger Samler, 1840-04-27
De fleste Consuler have af deres Hoffer forlangt Krigsskibe, for at kunne indskibe sig og deres Landsmænd i det Tilfælde, at det virkelig skulde komme til et Angreb, En anden Correspondentefterretning fra Alexandria af s.D. ender med de Ord: "De smaa diplomatiske Ordskjærmydsler, der endnu undertiden forefalde imellem Vicekongen og Consulerne, ere, – da Alt er forberedet til et stort Slag, og der handles om aut-Aut, – af ringe Vigtighed.
Viborger Samler, 1840-04-27
Handels=Efterretninger. Frankerig. Havre de Grace, den 18de April. Vore Kornpriser holde sig høie, og hvad der ankommer af fremmede Kornvarer finder strax Kjøbere. Vort Forraad af americansk Hvede og Meel er snart udtømt.
Viborger Samler, 1840-04-27
London, den 20de April. Veiret er klart og tørt; Landmændene sukke efter Regn. Af britiske Kornvarer er Tilførslen kun jævn; af fremmede Varer have vi erholdt store Partier. Engelsk Hvede er 1 a 2 lavere, i fremmed Hvede liden Omsætning. Londoner-Gjennemsnitsprisen er imidlertid 6 s. høiere end i forrige Uge. Bygget holder sig i Prisen.
Viborger Samler, 1840-04-27
Jndenlandske Efterretninger.
Viborger Samler, 1840-04-27
Kjøbenhavn. Deres Majestæter Kongen og Dronningen vilde i Fredags Aftes overvære Mad. Bishops og Hr. Boch saa musicalske Aftenunderholdning. (Dag.)
Viborger Samler, 1840-04-27
Generalmajor Prinds Bentheim=Steinfurth er i Onsdags med Dampskibet Frederik den Sjette kommet tilbage fra sin Ambassade til St. Petersborg.
Viborger Samler, 1840-04-27
J Onsdags døde efter langvarig smertelig Sygdom een af Kjøbenhavns første Læger, den saa afholdte Conferentsraad Saxtorph. (Da.)
Viborger Samler, 1840-04-27
Ved kongeligt Rescript er det nu bestemt, at Bureauet for Armeens Commandosager i Fremtiden skal bestaae af en Contoirchef med 1500 Rbd., en 1ste Fuldmægtig med 8000 Rbd., en anden Fuldmægtig med 700 Rbd., en 1ste Cancellist med 500 Rbd., en anden Cancellist med 450 Rbd. og en Volonteur med 240 Rbd. aarlig Gage. Generalstabens Bureau skal bestaae af en Contoirchef med 1500 Rbd., en 1ste Fuldmægtig med 800 Rbd., en 2den Fuldmægtig med 700 Rbd. og en Cancellist med 450 Rbd. aarlig. (Loll. Falst. St. - Td.)
Viborger Samler, 1840-04-27
Under 11te April er der paa Tydsk og Dansk udkommet en Cancelliplacat for Hertugdømmerne, i Følge hvilken Concessioner til Udførelse af Notarialforretninger; Concessioner for Bekjendere af den mosaiske Tro til at nedsætte sig, og drive Handel i Kjøbstæderne og paa Landet; Concession for Stadsmusikanter; Concessioner for Frimestere i Altona; Realconcessioner, Concessioner for Skarprettere og Natmænd – skulle indsendes til Cancelliet for at confirmeres ad mandatum.
Viborger Samler, 1840-04-27
Jfølge Fædrelandet skal Lotterievæsenet (af Hs. Majestæt Kongen) være tagen under den alvorligste Overveielse, saa at man kan imodesee dette fordærvelige Jnstituts fuldkomne Ophævelse, uden at Regjeringen dog derfor maatte behøve at foreslaae en Forøgelse af Statsborgernes Udgivter.
Viborger Samler, 1840-04-27
Major Magens har, i Anledning af sin Klage over General=Gouverneur v. Scholten, selv været kaldet for Kongen, og skal for Hs. Majestæt have bekræftet Rigtigheden og Beviisligheden af hvad han har anført. Magens skal paa en velmenende Maade være gjort opmærksom paa, om han ikke ved sin egen moralske Overbeviisning eller andre Hensyn har ladet sig bevæge til sit dristige Skridt, uden at have sikkre Data for sig, men hertil skal han have svaret: "Hvad jeg har skrevet er bygget paa Kjendsgierninger, og jeg agter mit Fædrelands Vel høiere end enkelt Mands Jnteresse." (Ab. Av.) Alt. Mercur vil vide, at Major Magens's fremførte Beskyldninger imod v. Scholten skulle indeholde en Anklage paa Liv og Død. Vi kunne ikke andet end ansee det for noget, der ikke fortjener at fæstes Liid til, naar Talen er om en overordentlig Pragt og Pomp ved den forestaaende Kronnings høitidelighed; thi vi for vor Deel holde os for overbeviste om, at saadan ydre Pomp og Pragt er for begge Deres Majestæter en Byrde, og at det saaledes f. Ex. vil være vor fromme Dronning en aldeles ligegyldig Sag om Høistsammes Kronningskaabe blev af Purpur eller Haardug, om den blev foret med Hermelin eller med simpelt indenlandsk Lærred; thi hun veed og føler, at Gud tæller ikke de gyldne Kroner eller Stjerner, hvormed en slig Kaabe er baldyret, men at hos ham kun Hjertets Admyghed kommer i Betragtning, og hun veed tillige vist ikke mindre, ligesaa vel som vor ophøiede Konge, at de begge herske over et Folk, der, Gud være takket, dog allerede er saa oplyst, at det ikke er slig udvortes Glimmer og Pragt, der længer hos det kan fremkalde den undersaatlige Hyldest og Ærefrygt, som ene er værd at vinde. (Kbhp.)"Kjøbenhavnsposten" har i Mandags med sin sædvanlige Frimodighed anstillet Betragtninger over det Toilette, Hs. Maj. Dronningen efter Redacteurens Mening skulde være iført ved Kronningen; vi tvivle ikke om at han (Redacteuren) jo maa forstaae, hvad der i denne Henseende vilde være det smagfuldeste og bedste, ligesom vi ogsaa ere overbeviste om at Hendes Majestæt vil tage Hensyn til en saa kyndig Mands Raad. (Da.)
Viborger Samler, 1840-04-27
Som bekjendt er "Kbhavnspostens" nuværende Redacteur J. C. Grune Skrædderfrimester og ifølge Hp. Av. er Sønnen, Kbhpostens forrige Red, den fleersidigt begavede J. P. Grune, oprindeligen Dreiersvend, men har ikke destomindre i Tydskland arbeidet under og været særdeles afholdt af den berømte Saphir.
Viborger Samler, 1840-04-27
Ved Trykkefrihedsselskabets halvaarige Repræsentantfor, i samling den 22de de faldt Valget som Formand paa Prof. Clausen, der imidlertid frasagde sig samme, og valgtes derpaa istedet Prof. David; til Viceformand Prof. Clausen, til Dirigent Justitsr. Salicath og til Vicedirigent Grosserer H. P. Hansen. Til Medlemmer af Skriftcommitteen valgtes: Etatsr. Hvidt, Cand. Lehmann, Postsecretair Bojesen, Overlærer Olsen og Justitsr. Molbech, til Bestyrelsen valgtes: Postsecret. Bojesen, Directeur Duntzfeldt, Gross. Knudtzon, Gross. H. P. Hansen, Cand. Lehmann, Overlærer Olsen, Cancelliir. Driefer, Cand. Giødwad, Etatsr. Hvidt, Dr. med Ballin, Capt. Herforth, Mag. Treder, Gross. Omen, Proc. Ring, Lector Wilkens, Jnstitutbestyrer Borgen, Mag. Monrad, Dr. med. Sommer, Høiesteretsassessor Eberlin og Gross. Fiedler. J Borgerrepræsentantskabets første Møde i Torsdags, blev Grosserer og Stænderdeputeret H. P. Hansen valgt, til Formand og Major, Grosserer H. Prætorius til Viceformand. Jstedet for Tobaksfabriqveur Bonnesen, vil nu Bagermester Schersig indtræde som Borgerrepræsentant.
Viborger Samler, 1840-04-27
Overlærer Dahl ved Frederiksborg lærde Skole er under 18de de efter Ansøgning i Naade og med Pension entlediget fra dette Embede.
Viborger Samler, 1840-04-27
For nogle Dage siden foregik der en Forfalskning af Bankactier, som heldigviis blev opdaget i Tide og Gierningsmændene arresterede, men som vidner om en høi Grad af gjennemtænkt Dristighed og atter er udgaaet fra eet af disse Subjecter, der tidligere netop er sluppet, med Livet fra en alvorlig Anklage. Den velbekjendte Boghandler Bech, som var tiltalt for Mordbrand, men af Mangel paa Beviser frikiendtes for videre Tiltale, havde kjøbt to Bankactier, den ene paa 500, den anden paa 100 Rbd. Med den sidste foretog han nu den Forfalskning, at de paa Blanqvetterne skrevne Tal og Bogstaver udslettedes, hvorimod andre skreves istedet, saa at den kom til at lyde paa 500 Rbd., ligesom og saa Paaskriften paa Gaarden, som var tilføiet for neden, forandredes til det Sted, som den høiere Bankactie havde (Røde Veirmølle). Den blev derpaa solgt til den sædvanlige Cours til Vexelererne Hansen & Jersild, som først senere opdagede Forfalskningen, men ved at beskrive Personen for de andre Vexelerere lykkedes det at faae ham paagrebet, netop som han var ifærd med at kjøbe en anden Actie paa 100 Rbd., der sikkert havde samme Bestemmelse. Ved det optagne Forhør viste han sig som en Haandtlanger for Bech, der havde benyttet saavel ham som en Anden ved sine Experimenter. De ere alle tre arresterede og denne Gang tør man vel haabe at denne farlige Forbryder ikke vil undslippe den velfortjente Straf, som han saameget mere har forskyldt, da han sikkert kan antages at have, benyttet de Andres Næringssorger til at forføre dem til Deeltagelse. (Da.)J en Landsby i Nærheden af Rønnede blev for kort siden sat Jld paa Pæstegaarden. En Arbeidsmand, der tidlig om Morgenen gik forbi, opdagede Jlden og gjorde Anskrig, hvorved han reddede Præsten og hans hele Familie fra at omkomme i Luerne. Til Belønning herfor gav den rige Præst ham en Tønde Rug, (Sjællpst.)
Viborger Samler, 1840-04-27
For Gaardmand Jens Mikkelsen i Sunkeby paa Lolland er nylig skeet en slem Malheur. Med sin Broder, Niels Mikkelsen i Vindeby, havde han en Retssag angaaende flere hundrede Rigsdaler, hvilken Sag han havde Sandsynlighed for at vinde; men da Dommeren, Hr. Cancelliesecretair Hammerich i Rak skov, skulde til at kjende hvad der var Ret, vare Sagens samtlige Documenter blevne borte. Der kan altsaa ikke afsiges nogen Dom. Man fortæller, at Jens Mikkelsen har indgivet Klage over Dommeren, (Lollp.)
Viborger Samler, 1840-04-27
Nylig er til Kongen indsendt en Ansøgning, som begynder saaledes: "Vesterborg paa Lolland pr. Nakskov, den 22de Marts 1840. Christian Peter Johannes Fogh, forhen Oberjæger, senere Kjøbmand, senest Arvefæster og i dette Øieblik Jntet, søger allerunderdanigst om, at han, uanseet Bestemmelsen i Forordn. 15de Decbr. 1826 § 8, maa directe til Deres Majestæt, selv indsende sine Besværinger over o. s. v. - Ansøgeren agter nemlig at erhverve Hs. Majestæts allernaadigste Tilladelse til, at indgive sine Besværinger, uden over disse først at indhente vedkommende Autoriteters Erklæringer. (Loll. Post.)
Viborger Samler, 1840-04-27
Odense. Da Hs. Kongelige Høihed Kronprindsen, den 11te De, besøgte Hindsholmen, havde Dalby Gaardmænd og Huusmænd opreist en Æreport, hvor Høistsamme blev hilset med en Sang, der blev afsjungen af 14 festligklædte Piger. Paa Æreporten faaes Hs. Kongelige Høiheds Navnetræk og under samme de Ord: "Vort Haab, som var omfattet af et Anker. J de naadigste Udtryk besvarede Hs. Kongelige Høihed de velmeente Yttringer. (Hemp. Av.)
Viborger Samler, 1840-04-27
Toldinspecteuren i Bogense, Krigsraad Brünnich, er den 23de April ved Døden afgaaet.
Viborger Samler, 1840-04-27
Altona. Qvægmarkedet den 13de April faldt, formedelst den stærke Tildrift til Paaskefesten, ikke tilfredsstillende ud for Sælgerne. Af 700 Stkr. Qvæg, som falbødes, bleve de 300 usolgte. Læsø, den 18de April. 2de sammenbyggede Steder i Vesters Sogn afbrændte Natten til den 17de ds. For Assurance=Kassen havde det muligen været godt i dette Tilfælde, om man her var avanceret videre, end skeet er, med Opfyldelsen af Bestemmelserne efter Plakaten af 27de Novbr. f. A., thi de afbrændte Steder vare befundne at egne sig til Omtaxation. Da der imidlertid er gjort Begyndelse med Omtaxering af endeel af de dertil bestemte Steder, er det at haabe, at disse Forretninger maae tilendebringes, saasnart skee kan. (Ab. A.)
Viborger Samler, 1840-04-27
Aalborg, den 24de April. Ved den sidste Jldebrand ber i Byen blev fra den afbrændte Gaard bortstiaalet, flere Blyrender. Politiet kom senere paa Spor efter Tyven, en Tømmersvend her af Byen, der nu ved Bytingsretten herfor er dømt til 2 Aars Tugthuusarbeide, med hvilken Dom Delinqventen har erklæret sig tilfreds Sergeant ved det her garnisonerende tredie jydske Jnfanterieregiment, Hr. Sindahl, er for nogen Tid siden af det kongl. Generaltoldkammer bleven beskikket til Told og Consumtionssunderbetjent i Ringkjøbing. (Aalb. Av.)
Viborger Samler, 1840-04-27
Ved Auctionen over den kongelige Hovedgaard, Ny vraa den 23de De, var det høieste Bud 15,000 Rbd. af Hr. Proprietair Schou til Kjølbygaard. Statsgjældsdirectionens Fordring herfor siges at være circa 25,000 Rbd. (Ab. Av.)
Viborger Samler, 1840-04-27
Gaarden Hellumlund i Hellum Sogn er den 21de De solgt underhaanden af Hr. C. Schiøtt til Hr. W. Eiberg af Steenhaven for circa 7000 Rbd. Sedler. (Ab. A.)